stanford-oval/wikipedia huggingface dataset:
We Didn't Start the Fire
האירועים המוזכרים בשיר > שנות החמישים > 1959

באדי הולי נהרג בהתרסקות מטוס בתאריך ה-3 בפברואר עם ריצ'י ואלנס ו"הבופר הגדול", ביום שהשפיע רבות על הרוק אנד רול ותרבות הנוער.
בן חור, סרט אמריקאי מאת ויליאם ויילר/רימייק לסרט בעל אותו השם משנת 1907 המבוסס על ספרו של לואיס וולאס "בן חור", שראה אור בשנת 1880 יוצא לאור באותה השנה וזוכה באחת עשרה פרסי אוסקר.
קוף החלל: על סיפונה של הטיסה יופיטר "AM-18" ו-"Miss Baker" הופכים לשתי החיות הראשונות ששוגרו על ידי נאס"א לחלל וחזרו לכדור הארץ בחיים.
ארגוני המאפיה הופכים למרכז תשומת הלב של ה-FBI ותשומת הלב הציבורית גורמת לחברות הפשע המאורגן בארצות הברית להתחזק אף יותר למגנת ליבם של אנשי הממשל.
הולה הופ, חישוקי צעצוע לילדים מגיעים למכירות של 100 מיליון דולר כמאפיין הצעצועים האחרון.
פידל קסטרו עולה לשלטון לאחר המהפכה בקובה ומבקר בארצות הברית בהמשך אותה שנה בסיבוב הופעות לא רשמי בן שתים-עשרה יום.
אדזל:הייצור של הרכב שהשקיעו בפרסומו נעצר לאחר שלוש שנים לאחר שכשל במכירות, דבר שעולה פורד 250,000,000$
האירועים המוזכרים בשיר > שנות השישים > 1960

U-2: מטוס ריגול אמריקאי מסוג U-2 שהוטס על ידי פרנסיס גארי פאוורס הופל מעל ברית המועצות, וגרם למשבר ה-U-2 של 1960.
לי סינג-מן חולץ על ידי ה-CIA לאחר שנאלץ להתפטר מתפקידו כמנהיג דרום קוריאה בגין זיוף בחירות והלבנת הון בסכום של יותר מ־20 מיליון דולר.
המושג "פנולה", תשלומים בלתי חוקיים בגין שידור רדיו של שירים, התפרסם עקב עדותו של דיק קלארק לפני הקונגרס של ארצות הברית והחרפה הציבורית שהפכה מנת חלקו של אלן פריד.
ג'ון פ. קנדי, בעברו סנטור ממסצ'וסטס, מנצח את סגן הנשיא ריצ'רד ניקסון בבחירות הכלליות של 8 בנובמבר.
צ'אבי צ'קר: יצא לשווקים הסינגל של הזמר צ'אבי צ'קר "The Twist" וזוכה להצלחה
פסיכו: מותחן קולנועי מאת אלפרד היצ'קוק, המבוסס על רומן מפורסם מאת רוברט בלוך שעובד על ידי ג'וזף סטפנו הופך לנקודת ציון באלימות גרפית וסנסציוניזם בקולנוע. הכינורות הצורמים שנשמעים בשלב זה בשיר הפתיחה של הסרט הפכו סימן מסחרי לפסקול הסרט.
"בלגים בקונגו": כתוצאה ממשבר קונגו הרפובליקה של קונגו (לאופולדוויל) הוכרזה כעצמאית מבלגיה בתאריך ה-30 ביוני, כשג'וזף קסבובו כיהן כנשיא ופטריס לומומבה כראש ממשלה.
האירועים המוזכרים בשיר > שנות השישים > 1961

ארנסט המינגוויי, סופר הפרוזה האמריקאי שסבל מפרנויה בשנותיו האחרונות והיה בטוח שה-F.B.I רודפים אחריו, נפטר בביתו לאחר ניסיון התאבדות שני שבו ירה בראשו באמצעות רובה ציד.
אדולף אייכמן, פושע מלחמה נאצי "המבוקש ביותר", נמלט לארגנטינה ונלכד על ידי סוכני המוסד. הוא נלקח בסתר לישראל שם הוא מועמד לדין בגין פשעים נגד האנושות במהלך מלחמת העולם השנייה, הוא מורשע בשנת 1961 ונתלה בשנה שלאחר מכן, 1962.
גר בארץ נוכרייה, ספר מדע בדיוני מאת רוברט היינליין שראה אור ב-1961. הספר זכה להצלחה רבה ומסמל חופש מיני ושחרור.
בוב דילן חותם בחברת התקליטים קולומביה רקורדס, בעקבות ביקורת בעיתון הניו יורק טיימס.
חומת ברלין מוקמת, ויוצרת הפרדה בין מזרח העיר לבין מערבה, כדי למנוע מעבר חופשי משני צידיה.
הפלישה למפרץ החזירים, מבצע כושל שיזמה ארצות הברית לפלוש לקובה ולמוטט את משטרו של פידל קסטרו, על ידי גולים קובנים.
האירועים המוזכרים בשיר > שנות השישים > 1962

לורנס איש ערב, הסרט זוכה פרס אוסקר לסרט הטוב ביותר, המבוסס על סיפור חייו של תומאס אדוארד לורנס, ובגילומו של פיטר או'טול, יצא לאקרנים.
ביטלמניה בריטית: להקת הרוק הבריטית הביטלס, מצרפת לה את רינגו סטאר כמתופף הלהקה, ואת בריאן אפשטיין כאמרגנם, וחותמת על חוזה בחברת התקליטים פרלופון. עד מהרה הם פורצים לתודעה והופכים ללהקת הרוק הפופולרית ביותר. המושג ביטלמניה נטבע על מנת להמחיש את גל תופעת היסטריית ההמונים חסרת התקדים שפקדה את מעריציהם.
מהומות אול יס התפרצו בין תומכי הפרדה גזעית לבין כוחות המשטרה, בעקבות קבלתו של הסטודנט האפרו-אמריקאי ג'יימס מרדית לאוניברסיטת מיסיסיפי.
ג'ון גלן, אסטרונאוט ופוליטיקאי אמריקאי, שוגר לחלל במסגרת משימת החלל מרקורי-אטלס 6, והפך לאסטרונאוט האמריקאי הראשון במשימה אמריקאית מאוישת.
ליסטון מביס את פטרסון: באגרוף במשקל כבד, מובס פלויד פטרסון על ידי המתאגרף סוני ליסטון בנוק-אאוט הראשון. הייתה זו תבוסתו הראשונה מבין 8, שנחל, לאורך 20 שנות קריירת האגרוף שלו.
האירועים המוזכרים בשיר > שנות השישים > 1963

האפיפיור פאולוס השישי נבחר לאפיפיור.
מלקולם אקס, נושא את הצהרתו אודות רצח קנדי, וסופג ביקורת קשה מצד אומת האסלאם, שמצנזרים אותו. נרצח לאחר כמה חודשים עת התכונן לשאת דרשה.
יחסי מין של פוליטיקאי בריטי: שערורייה פוליטית שהתפרסמה בבריטניה בעקבות רומן שניהל שר המלחמה, ג'ון פרופיומו, עם כריסטין קילר, בעקבותיה נאלץ להתפטר מתפקידו.
רצח ג'ון פ. קנדי - נשיא ארצות הברית של אמריקה, ג׳ון פיצ׳רגלד קנדי נרצח בדאלאס על ידי לי הארווי אסוולד ב-22 בנובמבר 1963
האירועים המוזכרים בשיר > שנות השישים > 1965

פיקוח ילודה: הFDA מאשר את השימוש בגלולת למניעת הריון והן מגיעות למדפים
הו צ'י מין: ארצות הברית מפציצה את דרך הו צ'י מין, ובכך הופכת למשתתפת פעילה במלחמת וייטנאם
האירועים המוזכרים בשיר > שנות השישים > 1968

ריצ'רד ניקסון חוזר: ריצ'רד ניקסון, סגן נשיא ארצות הברית לשעבר, מתמודד לנשיאות ארצות הברית בפעם השנייה ומנצח את יריבו הדמוקרטי יוברט המפרי
האירועים המוזכרים בשיר > שנות השישים > 1969

מונשוט: תוכנית "אפולו" האמריקאית מסתיימת בהצלחה כשמשימת אפולו 11 נוחתת על הירח וניל ארמסטרונג ובאז אולדרין הופכים לבני האדם הראשונים שדרכו על הירח
וודסטוק: פסטיבל הרוק המפורסם מתקיים לראשונה
האירועים המוזכרים בשיר > שנות השבעים > 1972-75

ווטרגייט: פעילים של הנשיא המכהן ניקסון גונבים מידע על פעילים דמוקרטים. חשיפת הפרשה מאלצת את ניקסון להתפטר
פאנק רוק: מדברים בשלילה על הרוק של תחילת שנות ה-70 דבר שגורם ללהקות אחרות להצליח
האירועים המוזכרים בשיר > שנות השבעים > 1976-77

בגין: מנחם בגין נבחר לראשות ממשלת ישראל ומשיג הסכם שלום עם מצרים
רונלד רייגן: מושל קליפורניה לשעבר מתחיל את קמפיין הבחירות שלו ל-1980, בהן הוא ינצח את יריבו הדמוקרטי ג'ימי קרטר
פלסטין: קידום רעיון פתרון שתי המדינות, המלווה במתיחות בין מדינת ישראל לבין הנהגת הפלסטינים.
טרור בשחקים: מספר חטיפות מטוסים מתרחשות בניהם גם מבצע יונתן
האירועים המוזכרים בשיר > שנות השבעים > 1979

אייאתולים באיראן: השאה האיראני, מוחמד רזה פהלווי מודח במהלך המהפכה האיראנית, ומוחלף על ידי האייתולה השיעי ח'ומייני
רוסים באפגניסטן: ברית המועצות שולחת חיילים לאפגניסטן, על מנת לבצע הפיכה שלטונית
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
האירועים המוזכרים בשיר > שנות השמונים > 1981

גלגל המזל: גלגל המזל התוכנית האמריקאית ששודרה מאז 1975 עובר כמה שינויים ומעסיקה מנחה חדש
האירועים המוזכרים בשיר > שנות השמונים > 1983

סאלי רייד: האמריקאית הראשונה טסה לחלל במעבורת החלל צ'לנג'ר.
מטאל כבד: מוזיקת מטאל (מעין רוק, רק כבד) נהיה פופולרי ביותר
חובות: מתרחש משבר חובות בעולם, הראשונה להפגע היא מקסיקו.
לוחמים לשעבר הומלסים: כמות גדולה של יוצאי צבא אמריקאים, בוגרי מלחמת וייטנאם, נישארים מחוסרי בית
איידס: מחלת האיידס מתפרצת וארגון הבריאות העולמי מכריז על המחלה כמגפה עולמית
קראק: השימוש בסם קוקאין שובר שיאים
האירועים המוזכרים בשיר > שנות השמונים > 1984

ברני גץ: ב-22 בדצמבר, ברני גץ יורה ב-4 גברים צעירים שחורים ואמר שניסו לשדוד אותם, אך ריצה רק לשנה בכלא, מה שעורר סערה מכיוון שנטען שרצח את הנערים.
האירועים המוזכרים בשיר > שנות השמונים > 1988

היפודמים על החוף: שאריות רפואיות נמצאות על החוף בלונג איילנד לאחר שנזרק בצורה לא חוקית לים.
האירועים המוזכרים בשיר > שנות השמונים > 1989

סין תחת ממשל צבאי: סין מכריזה על ממשל צבאי בכך שהיא שולחת טנקים כדי לפזר ולסיים את אירועי כיכר טיין-אן-מן
מלחמות קולה עם רוק אנד רול: שתי חברות הקולה הגדולות קוקה-קולה ופפסי מפרסמות את עצמן בעזרת פרסומות עם רוק אנד רול
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | 2× פלטינה | 1,200,000 |
סיכום
| בכל העולם | — | 1,200,000 |
הערות שוליים

↑  Garcia, Alex S. Billy Joel – We didn't start the fire. MVDBase – Music Video Database.
↑  We Didn't Start The Fire, Billy Joel Official Site (באנגלית)
↑  ההכנסות בקופה של סרטי כל הזמנים מותאמים לאינפלציה אתר BoxOffice Mojo
↑  Talking Heads, True Stories, Album, BPI (באנגלית)
| --- | --- |
בקרת זהויות :  MusicBrainz release group: 81258686-5a6f-368e-83d2-9b33d1769047  MusicBrainz work: 4d246902-5e5f-3a58-a316-02a187c96643 
ניקסון בעת מסע הבחירות לסנאט של ארצות הברית, 1950
כריכתו המקורית של הספר "התפסן בשדה השיפון"
קמפיין הנשיאות של אייזנהאואר במרילנד
טנקים ברחובות לייפציג במהלך המרד המזרח גרמני
חואן דומינגו פרון לאחר ההפיכה.
עטיפת הסרט פיטר פן מאת חברת וולט דיסני
צנחנים ישראלים בהתארגנות לאחר הצניחה במעבר המיתלה במהלך מלחמת סיני
הלוויין ספוטניק 1 שפתח את עידן החלל
צ'ו אן-לאי ראש ממשלת הרפובליקה העממית של סין
ילדים משחקים בהולה הופ
קסטרו מבקר בארצות הברית, 1959
מטוס ה־U-2 בעת אימון
קיט יאנג

| --- | --- |

 לידה:  24 באוקטובר 1994 (בן 30) אוקספורד, הממלכה המאוחדת הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (2017)  בית ספר אבינגדון 
 פרופיל ב-IMDb
 
כריסטופר ויליאם "קיט" יאנג (באנגלית: Christopher William "Kit" Young; נולד ב-24 באוקטובר 1994) הוא שחקן תיאטרון, קולנוע וטלוויזיה אנגלי. הוא כיכב בתפקיד ג'ספר פאהי בסדרת הטלוויזיה בהפקת נטפליקס, "צל ועצם".
ראשית חייו

יאנג נולד באוקספורד וגדל באבינגדון על התמזה. הוא ממוצא סקוטי ואוגנדי. יש לו שתי אחיות צעירות יותר, האנה ואוליביה. קיט למד בבית הספר אבינגדון בין השנים 2008-2013; הוא היה חבר במחלקת הסרטים באינגדון ושיחק את התפקיד הראשי בהפקה הבכורה של בית הספר 2012 במחזה "קנדיד" מאת וולטר.
הוא היה חבר בתיאטרון הנוער הלאומי. היו לו כמה תפקידים מינוריים והרכבים בילדותו, בין היתר בסרט הטלוויזיה "מלחמתו של וולטר" ובהפקות תיאטרון של סינדרלה באוקספורד.
הוא למד באקדמיה המלכותית לאמנות הדרמה, וסיים תואר ראשון במשחק בשנת 2017.
קריירה

לאחר סיום לימודיו באקדמיה המלכותית לאמנות הדרמה, שיחק יאנג בתפקיד הראשי במחזה "הקברט יוצא הדופן של דוריאן גריי" בפסטיבל התיאטרון אנדרבלי בשנת 2017 בסאות' בנק. הוא הצטרף גם לסיבוב ההופעות בבריטניה של המחזה "הדבר האמיתי" בתפקיד בילי. בשנת 2018 הוא גילם את אוגוסטוס קיסר בהפקה של המחזה יוליוס קיסר בתיאטרון ברידג'. באותה שנה שיחק בהפקה של המחזה "אביבה של מיס ברודי". הוא גילם את מלקולם המחזה "מקבת'" בתיאטרון הגלוב.
יאנג ערך את הופעת הבכורה שלו בטלוויזיה בשנת 2019 עם תפקיד אורח בסדרת הטלוויזיה "Endeavour". הוא הופיע בסרט האימה הקצר "The Devil's Harmony". באביב והקיץ הוא שיחק את ליסנדר במחזה "חלום ליל קיץ" בתיאטרון ברידג' לצד גוונדלין כריסטי. התפקיד זיכה אותו במועמדות לפרס איאן צ'ארלסון.
באוקטובר 2019 פורסם כי יאנג יככב בתפקיד ג'ספר פאהי בסדרת נטפליקס "צל ועצם", עיבוד לסדרת ספרי הפנטזיה מאת לי ברדוגו.
הוא משחק בסרט "The Origin" שעומד לצאת בקרוב.
ב-19 במרץ 2021 פורסם כי ישחק בתפקיד רפאל, בעיבוד של נטפליקס לספר הפנטזיה "בית הספר לטוב ולרע".
פילמוגרפיה > קולנוע וטלוויזיה

| שנה | כותרת | תפקיד | הערות |
| --- | --- | --- | --- |
| 2008 | Walter's War | אדוארד הצעיר | סרט טלוויזיה |
| 2019 | Endeavour | כריס | פרק: "פילון" |
| 2019 | חלום ליל קיץ | ליסנדר | התיאטרון הלאומי בשידור חי |
| 2021 | צל ועצם | ג'ספר פאהי | תפקיד ראשי |
| 2022 | Out of Darkness | גייר |  |
| 2022 | בית הספר לטוב ולרע | רפל |  |
| 2024 | המשחק היפה (אנ') | קאל |  |
| TBA | The Origin | גייר | סרט שעומד לצאת בקרוב |
| TBA | Alien: Earth | טוטלס | סדרת טלוויזיה עתידית של FX במסגרת זיכיון הנוסע השמיני |
פילמוגרפיה > קליפים

| שנה | שיר | אמן | הערות |
| --- | --- | --- | --- |
| 2018 | Confessions in the Pool | Ash |  |
תיאטרון

| שנה | כותרת | תפקיד | הערות |
| --- | --- | --- | --- |
| 2013 | The Abingdon Passion Play | ישו | גני המנזר, אבינגדון על התמזה |
| 2017 | הקברט יוצא הדופן של דוריאן גריי | דוריאן גריי | פסטיבל אנדרבלי |
| 2017 | הדבר האמיתי | בילי | סיור בבריטניה |
| 2018 | יוליוס קיסר | אוגוסטוס קיסר | תיאטרון ברידג', לונדון |
| 2018 | Winter Blossom Karaoke and Other Snippets |  | תיאטרון העם של קמדן, לונדון |
| 2018 | אביבה של מיס ברודי | עיתונאי | תיאטרון דנמר וורהאאוס |
| 2018 | מקבת' | מלקולם | סם וונאמאקר פלייאוס, לונדון |
| 2019 | חלום ליל קיץ | ליזנדר | תיאטרון ברידג', לונדון |
פרסים ומועמדויות

| שנה | פרס | קטגוריה | סדרה/סרט | תוצאה |
| --- | --- | --- | --- | --- |
| 2020 | פרסי איאן צ'ארלסון |  | חלום ליל קיץ | בהמתנה |
הערות שוליים

↑  "Abingdon Film Unit" (PDF). The Abingdonian.
↑  "Chris Young as Jesus in Abingdon Passion Play". Abingdon. 22 במרץ 2013. נבדק ב-28 באוקטובר 2019. {{cite web}}:  (עזרה)
↑  Ffrench, Andrew (16 בפברואר 2013). "Donkey shortage hits Easter play". Oxford Mail. נבדק ב-28 באוקטובר 2019. {{cite journal}}:  (עזרה)
↑  "Success for OA Actor". Abingdon. 17 בפברואר 2017. נבדק ב-28 באוקטובר 2019. {{cite web}}:  (עזרה)
↑  "Kit Young". RADA. נבדק ב-28 באוקטובר 2019. {{cite web}}:  (עזרה)
↑  "The Extra-Ordinary Cabaret of Dorian Gray". IndieGoGo. נבדק ב-28 באוקטובר 2019. {{cite web}}:  (עזרה)
↑  "The Real Thing: Kit Young - Billy". Rose Theatre Kingston. נבדק ב-28 באוקטובר 2019. {{cite web}}:  (עזרה)
↑  Trueman, Matt (5 בפברואר 2018). "London Theater Review: Nicholas Hytner's Politically Charged 'Julius Caesar'". Variety. נבדק ב-28 באוקטובר 2019. {{cite journal}}:  (עזרה)
↑  Felperin, Leslie (16 ביוני 2018). "The Prime of Miss Jean Brodie': Theater Review". The Hollywood Reporter. נבדק ב-28 באוקטובר 2019. {{cite journal}}:  (עזרה)
↑  Wood, Alex (13 בנובמבר 2018). "Michelle Terry and Paul Ready in Macbeth at the Sam Wanamaker Playhouse: first look photos". WhatsOnStage. נבדק ב-28 באוקטובר 2019. {{cite journal}}:  (עזרה)
↑  Mason, Aiden. "Meet The Cast of Netflix's "Shadow and Bone"". Variety. נבדק ב-28 באוקטובר 2019. {{cite journal}}:  (עזרה)
↑  Maltby, Kate (24 ביוני 2019). "From Gilead to Gay Disco: Nicholas Hytner's 'Dream'". NYR Daily. נבדק ב-28 באוקטובר 2019. {{cite journal}}:  (עזרה)
↑  Jones, Marcus (2 באוקטובר 2019). "Netflix announces Shadow and Bone cast and fans are excited to see Ben Barnes as the Darkling". Entertainment Weekly. נבדק ב-2 באוקטובר 2019. {{cite journal}}:  (עזרה)
↑  Wiseman, Andreas (4 בדצמבר 2020). "UK Horror 'The Origin', With 'The 100' & 'Shadow And Bone' Stars, Wraps Shoot For 'Saint Maud' Producer". נבדק ב-21 בינואר 2021. {{cite web}}:  (עזרה)
↑  https://twitter.com/SomanChainani/status/1372965252128722949
| --- | --- |
בקרת זהויות :  LCCN: no2022150202  VIAF: 9759167202662267930008   WorldCat (עם VIAF): 9759167202662267930008
למד וו

| --- | --- |

 בימוי:  הנריק שארו
 הופק בידי:  Leon Forbert 
 תסריט:  הנריק בוים
 שחקנים ראשיים:  הלנה גוטליב, אירמה גרין, יעקב הנדלבליט, יונס טורקוב ואחרים.
 צילום:  סברין שטיינוורצל
 מדינה:  פולין
 הקרנת בכורה:  1925
 שפת הסרט:  יידיש
 סוגה:  סרט דרמה 
 דף הסרט ב־IMDb
 
יונס טורקוב מגלם את אחד הצדיקים.
למד וו (ביידיש: דער למד וואוו'ניק, בפולנית: Jeden z 36) הוא סרט קולנוע בשפת היידיש תוצרת פולין משנת 1925. הסרט מבוסס על סיפור ל"ו צדיקים.
העלילה מתרחשת בעת המרד הפולני של 1863. מפקדה של היחידה של צבא רוסי החונה בעיירה יהודית דורש מאוכלוסייה יהודית מקומית לשלם כסף לקופת הצבא, לצורך הבטחת ביצוע התשלום הוא שובה 11 נציגי הקהילה. הכופר שולם, אך שליש המפקד גונב את הכסף ולבני הערובה צפוי עונש מוות.
הסרט לא זכה להצלחה כפי שציפו לה יוצרי הסרט, הם נאלצו לכסות את ההפסדים. רק כעבור שלוש שנים יצא ליאו פורברט שוב לשוק עם סרט יהודי: "אין פוילישע וועלדער".
לקריאה נוספת

נתן גרוס, תולדות הקולנוע היהודי בפולין, ירושלים: הוצאת מאגנס, 1990, עמ' 34–36, 123.
הערות שוליים

↑  גרוס, עמ' 36.
ישעיהו ליברמן

| --- | --- |
אין תמונה חופשית
 מדינה:  ישראל 
 השקפה דתית:  יהדות 
 פרסים והוקרה:  יקיר ירושלים 
 
הרב ישעיהו ליברמן הוא איש חינוך חרדי ליטאי, מנהל מרכז בית יעקב למורות (המכונה גם "הסמינר החדש"), שברחוב מלכי ישראל בירושלים ומנכ"ל תנועת הנוער החרדית בנות בתיה. בשנת 2015 זכה בתואר יקיר העיר ירושלים.
תולדותיו

התחנך בירושלים. בשנת 1970 הקים וניהל עסק עצמאי של גרפיקה בירושלים.
עם הקמת מרכז בית יעקב על ידי אביו הרב הלל ליברמן הצטרף הרב ישעיהו ליברמן להקמת המוסד, תחילה נכנס כחבר הנהלה ובהמשך מונה למנכ"ל. עם כניסתו להנהלת המוסד הטמיע תוכניות ארוכות טווח ובהן הקמת שלוחות לסמינר במספר יישובים והפיכתו לרשת של מוסדות, כמו כן עסק ליברמן בהשמה של בוגרות ובפיתוח מסלולים להוראת חינוך מיוחד ואף עסק בעצמו בשילוב של ילדים עם קשיי למידה מהקהילה החרדית במסגרות לימוד רגילות, בקהילה, ובפעילויות התנדבותיות. ליברמן פעל גם להקמת המוסד בית חם בו היו פעילות בוגרות הסמינר שבניהולו.
שמו של ליברמן נקשר כמי שמוסדותיו נוקטים אפליה בקבלת תלמידות ממוצא מזרחי, ליברמן עצמו הכחיש את הדברים. עם זאת, חלק מהסמינרים שנמצאים ברשת הסמינרים שבהנהלתו מיועדים לבנות ספרדיות בלבד.
בשנת 2015 זכה ליברמן בתואר יקיר העיר ירושלים אולם נמתחה ביקורת על מעניקי התואר בשל העובדה שהסמינר שהוא עומד בראשותו הפליית תלמידות ממוצא מזרחי בעת הקבלה לסמינר. עו"ד יואב ללום יו"ר עמותת "נוער כהלכה" פנה לליברמן בבקשה לוותר על התואר, אולם בית המשפט המחוזי בירושלים אליו הוגשה עתירה לביטול התואר דחה את העתירה על הסף.
תולדותיו > משפחתו

בנו של ליברמן, ישראל ליברמן, משמש כיום כמנהל בפועל של מרכז בית יעקב. בתו הניה נשואה לרב רפאל פרוידיגר ומשמשת בתפקיד אמרכלית כתות יג' - יד'. וכן בתו יוכבד הייתה נשואה לרב אברהם מאיר לוין (1960–2020) שהיה ר"מ בישיבת באר המלך בבית שמש.
ראו גם

מרכז בית יעקב למורות
סמינר בית יעקב
בנות בתיה
הערות שוליים

1 2  יקירי ירושלים לשנת תשע"ה | עיריית ירושלים, באתר www.jerusalem.muni.il
↑  הרב ישעיהו ליברמן על האפליה בסמינרים: "מדובר בעלילת שווא" – JDN – חדשות
↑  הגר"ש כהן מכריע באלעד: "ייפתח בעיר רק סמינר ספרדי אחד" - בחדרי חרדים, באתר חדרי חרדים
↑  יקי אדמקר‏, "הפלה נערות מזרחיות" ויקבל את עיטור יקיר ירושלים, באתר וואלה, 26 בינואר 2015
↑  הרב ליברמן, ותר על אות ‘יקיר ירושלים’, באתר חרדים10, ‏2015-01-28
↑  נדחתה עתירת ללום נגד הרב ליברמן, באתר כיכר השבת
↑  בד"ה: המתמיד משכונת רמות נפטר מדום לב, באתר בחדרי חרדים, 21 בספטמבר 2020.
נעמי רגן

| --- | --- |

נעמי רגן, 2010
 לידה:  10 ביולי 1949 (בת 75) ארצות הברית 
 מדינה:  ארצות הברית, ישראל 
 מקום לימודים:  ברוקלין קולג', האוניברסיטה העברית בירושלים 
 שפות היצירה:  אנגלית 
 צאצאים:  עקיבא רגן 
 
נעמי רגן (באנגלית: Naomi Ragen; נולדה ב-10 ביולי 1949) היא סופרת, מחזאית ופעילת זכויות האישה. ישראלית, ילידת ארצות הברית, שכתבה אחד עשר ספרים (נכון ל-2019), כמעט כולם רבי מכר, אשר תורגמו לשפות רבות. יצירותיה מתארות את הווי החברה היהודית הדתית והחרדית מנקודת מבטה של אשה חרדית לשעבר, אך עדיין דתייה. המחזה שלה "מניין נשים" הוצג בשעתו בתיאטרון הבימה במשך שש שנים, וכן בארצות הברית, קנדה וארגנטינה. רגן חויבה פעמיים בתשלום פיצויים, בשל הפרת זכויות יוצרים שביצעה ביצירותיה.
ביוגרפיה

רגן נולדה ב-1949 בברוקלין, ניו יורק שבארצות הברית, למשפחת טרלינסקי. אמה הייתה דור שני בארצות הברית, להורים שהיגרו מפולין בין שתי מלחמות העולם. אביה הגיע גם הוא, כילד עם משפחתו, מאוקראינה לארצות הברית, בין שתי מלחמות העולם. לרגן אח אחד, מבוגר ממנה בשש שנים ואח שני, צעיר ממנה בשלוש. אבי המשפחה נפטר ב-1955 כשרגן עוד הייתה ילדה בת שש ומאז חיה המשפחה חיי עוני. רגן למדה בבית ספר יהודי דתי פרטי, בעזרת מלגה שקיבלה האם, בתור אלמנה המגדלת שלושה ילדים לבדה. רגן הייתה זו שעודדה את בני משפחתה לשמור על אורח חיים דתי.
למדה וקיבלה תואר ראשון בספרות אנגלית בברוקלין קולג', כשבמקביל היא לומדת גם הוראה בסמינר חרדי ומתפרנסת מהדפסת עבודות אוניברסיטאיות למרצים ולסטודנטים. בשנתה השנייה באוניברסיטה הכירה את אלכס רגן, סטודנט לתואר שני בכלכלה ובוגר ישיבה וב-1969 השניים נישאו. כעבור שנתיים, ב-1971 הם עלו לישראל ומאז התגוררו בירושלים עד 2021, אז עברו לגור בזכרון-יעקב. ב-1978 קיבלה תואר שני בספרות (בהצטיינות), באוניברסיטה העברית בירושלים.
יש לרגן ארבעה ילדים, שתי בנות ושני בנים. הבן הצעיר, עקיבא רגן, סופר .
כתיבתה > ספרים

כתיבתה של רגן עוסקת בתחומים רגישים בחברה הדתית בכלל ובחברה החרדית בפרט. בכתיבתה היא לעיתים מעבירה ביקורת על הנוקשות והשמרנות שבחברה זו, ובפרט על מעמד האישה בה, בלי לפגוע במסגרת הדתית הכללית, אותה היא מעריכה ומכבדת. בספריה של רגן עולים נושאים שחלקם נחשבים טאבו אצל חלקים מרכזיים בחברה זו, כגון: התאהבות, יחסי מין ובגידה. במקביל ספוגים ספריה גם באהבת ארץ ישראל והציונות, נושאים שבאחדים מספריה אף היו מרכזיים.
ספרה הראשון, בת יפתח, נכתב כששהתה המשפחה בעמק הסיליקון בקליפורניה במשך שלוש שנים, במסגרת עבודתו של בעלה. הספר יצא לאור ב-1989 והיה לרב מכר בארצות הברית ובבריטניה. הצלחתו סללה את דרכה של רגן כסופרת ידועה, תחילה שם ובהמשך גם בישראל ובעולם. הספר תורגם לעברית רק ב-1998.
ספריה של רגן עוסקים בהיסטוריה יהודית, בחיים של יהודים אורתודוקסים, בהתמודדות עם הטרור הערבי בישראל, ועוד.
רגן כותבת את ספריה באנגלית, אך כולם תורגמו גם לעברית ורובם גם לשפות נוספות, לרבות צרפתית, איטלקית ועוד. כמעט כל ספריה הפכו לרבי-מכר.
כתיבתה > מחזה

רגן כתבה את המחזה "מניין נשים". עלילת המחזה עוסקת באשה חרדית הבורחת מבעלה הנואף והמתעלל. היא מגלה שהוא השפיע בעורמה על בית הדין הרבני כדי לשלול ממנה את הזכות להיות בקשר עם שנים עשר ילדיה. הסיפור מבוסס על מקרה אמיתי. המחזה הוצג בתיאטרון "הבימה" במשך שש שנים (2001–2007) והוצג בהצלחה גם בארצות הברית, קנדה וארגנטינה.
כתיבתה > פעילות נוספת

בשנת 2007 נמנתה עם קבוצת העותרים לבג"ץ נגד הפעלת קווי מהדרין בתחבורה הציבורית בישראל.
רגן היא בעלת טור קבוע בג'רוזלם פוסט.
תביעות על הפרת זכות יוצרים

שלוש סופרות חרדיות הגישו נגד רגן תביעות אזרחיות בעילות של גנבה ספרותית או הפרת זכויות יוצרים.
תביעות על הפרת זכות יוצרים > בידך אפקיד רוחי

במרץ 2007 הגישה הסופרת מיכל טל את התביעה הראשונה נגד רגן בטענה לגנבה ספרותית כביכול מספרה "The Lion And The Cross", שבוצעה לכאורה בספרה של רגן "בידך אפקיד רוחי". בית המשפט המחוזי קבע שעל רגן לשלם פיצויים לטל. אולם, בעקבות פטירתה של טל בשנת 2010, נמחקה התביעה ובינואר 2012 קיבל בית המשפט העליון את בקשתה של רגן למתן פסק דין למרות פטירת התובעת. בפסק דינו דחה בית המשפט העליון את התביעה וקבע כי "אין ולא היה כל יסוד לטענה כלשהי בדבר ביצוע של 'העתקות' ו'הפרות' זכויות יוצרים אשר הועלו בתביעה כנגד רגן", אך עם זאת הבהיר כי נתן את החלטתו מבלי לדון בערעור לגופו והוסיף כי "הטענות שנכללו בכתב התביעה שהגישה מיכל טל נטענו מפיה בתום לב מוחלט ומתוך אמונה אמיתית וכנה של המנוחה באותה עת בצדקתן".
תביעות על הפרת זכות יוצרים > ואל אישך תשוקתך

בשנת 2007 הגישה הסופרת שרה שפירו תביעה נגד רגן בגין גנבה ספרותית של קטעים מתוך ספר אוטוביוגרפי שהוציאה "Growing With My Children: A Jewish Mother's Diary", שבוצעה בספרה של רגן "ואל אישך תשוקתך". בדצמבר 2011 קיבל בית המשפט המחוזי בירושלים את התביעה ואף פסק שרגן תשלם לשפירו פיצויים והוצאות משפט, אולם רגן ערערה לבית המשפט העליון ובנובמבר 2013 הגיעו רגן ושפירו לפשרה, שקיבלה תוקף של פסק דין, לפיה רגן תשמיט ממהדורות עתידיות של הספר 29 משפטים שלגביהם קבע בית המשפט המחוזי כי הייתה הפרת זכויות יוצרים. מנגד, שפירו תעביר לצדקה את 97 אלף ש"ח שקיבלה כפיצוי מרגן. שפירו העבירה את סכום הכסף לעמותת יד שרה.
תביעות על הפרת זכות יוצרים > עקדת תמר

במאי 2010 הגישה הסופרת סודי (סינטיה) רוזנגרטן תביעה נגד רגן בגין גנבה ספרותית של סיפור קצר של רוזנגרטן, "שידוך משמים", בטענה שספרה של רגן "עקדת תמר" העתיק ממנו פרק שלם. בנוסף נטען שמכיוון שספרה של רוזנגרטן הוא אוטוביוגרפי, השינויים שהוכנסו בפרק המועתק מעוותים את סיפורה האישי ופוגעים ברגשותיה.
בנובמבר 2014 קיבל בית המשפט המחוזי בירושלים את התביעה בחלקה. נפסק שרגן העתיקה חלקים מהותיים מסיפורה של רוזנגרטן, אולם זו אינה בעלת הזכויות בסיפור, משום שהעבירה אותן לשרה שפירו, עורכת לקט סיפורים שבו התפרסם הסיפור. בית המשפט קבע שרגן תפצה את רוזנגרטן בגין אי-מתן קרדיט, ובגין סילוף היצירה של רוזנגרטן, בסכום של 60,000 ש"ח (וכן שכר טרחת עו"ד והוצאות משפט אחרות).
תביעות נוספות

במרץ 2016 תבעה את רגן אמם של הילדים בהם התעלל העבריין אליאור חן. בתביעה טענה האם כי בספרה "שטן בירושלים", השתמשה רגן בפרוטוקולים חסויים מהמשפט שהתנהל בעניין. רגן השיבה כי שאבה השראה מהסיפור אולם ספרה הוא בדיוני[דרושה הבהרה].
ספריה בעברית

ואל אישך תשוקתך (באנגלית - Sotah), תרגמה מאנגלית: עדה פלדור, ירושלים: כתר, 1995.(הספר בקטלוג ULI)
עקדת תמר, מאנגלית: עדית פז, ירושלים: כתר, 1997.(הספר בקטלוג ULI)
בת יפתח, מאנגלית: עדה פלדור, ירושלים: כתר, 1998.
בידך אפקיד רוחי, מאנגלית: עדה פלדור, ירושלים: כתר, 1999.
סיפור אמריקאי, מאנגלית: עדה פלדור, ירושלים: כתר, 2001.
הברית, מאנגלית: עדה פלדור, ירושלים: כתר, 2004.
עזר כנגדו, מאנגלית: יעל אכמון, אור יהודה: כנרת, זמורה-ביתן, 2007.
השיר העשירי, מאנגלית: עדה פלדור, אור יהודה: כנרת, זמורה-ביתן, 2011.
כמיהה לעדן, מאנגלית: עדה פלדור, אור יהודה: כנרת, זמורה-ביתן, 2012.
שטן בירושלים, אור יהודה: כנרת, זמורה-ביתן, 2015.
צמאה לך נפשי, כנרת, זמורה, 2019.
אחרי החופה, כנרת זמורה דביר, 2022.